Document ID: 32005R1403

KOMISIJAS REGULA (EK) Nr. 1403/2005
(2005. gada 26. augusts),
ar ko nosaka daudzumus un individuālus maksimālos daudzumus atļauju izsniegšanai papildu daudzumam attiecībā uz banānu importu jaunajās dalībvalstīs 2005. gada ceturtajā ceturksnī
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu un jo īpaši tā 41. panta pirmo daļu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju (1),
tā kā:
(1)
Ar Komisijas Regulu (EK) Nr. 1892/2004 (2) ir pieņemti pārejas posma pasākumi, kas vajadzīgi, lai sekmētu pāreju no kārtības, kāda ir spēkā jaunajās dalībvalstīs pirms to pievienošanās Eiropas Savienībai, uz ievešanas kārtību, kāda ir spēkā tirgu kopīgajā organizācijā banānu jomā 2005. gadā. Lai nodrošinātu tirgus piedāvājumu, jo īpaši jaunajās dalībvalstīs, minētajā regulā pagaidu kārtā ir noteikts papildu daudzums ievešanas atļauju izsniegšanas vajadzībām. Šis papildu daudzums jāpārvalda ar mehānismiem un instrumentiem, kas ieviesti ar Komisijas 2001. gada 7. maija Regulu (EK) Nr. 896/2001, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu importēšanas kārtību Kopienā (3).
(2)
Importam pieejamie daudzumi atbilstīgi šim papildu daudzumam 2005. gada ceturtajā ceturksnī jānosaka, ņemot vērā, no vienas puses, 2005. gada papildu daudzuma apjomu, kas paredzēts Regulas (EK) Nr. 1892/2004 3. un 4. pantā, un, no otras puses, ievešanas atļaujas, kas izsniegtas 2005. gada pirmajiem trīs ceturkšņiem.
(3)
Ņemot vērā to, ka šai regulai jāstājas spēkā, iekams ir sācies atļaujas pieteikumu iesniegšanas termiņš attiecībā uz 2005. gada ceturto ceturksni, jāparedz, ka šī regula stājas spēkā nekavējoties.
(4)
Šī regula attiecas uz tirgus dalībniekiem, kas dibināti Kopienā un ir reģistrēti saskaņā ar Regulas (EK) Nr. 1892/2004 5. un 6. pantu.
(5)
Šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
1. Pielikumā norādīti 2005. gada ceturtajā ceturksnī importam pieejamie daudzumi, kā noteikts Regulas (EK) 1892/2004 3. panta 1. punktā, atbilstīgi papildu daudzumam attiecībā uz banānu importu.
2. Par pieteikumiem ievešanas atļauju izsniegšanai atbilstīgi papildu daudzumam 2005. gada ceturtajā ceturksnī:
a)
tradicionālie tirgus dalībnieki drīkst iesniegt pieteikumus par daudzumu, kas nepārsniedz starpību starp references daudzumu, kurš noteikts un paziņots atbilstoši Regulas (EK) Nr. 1892/2004 5. panta 5. punktam, un to daudzumu summu, uz ko attiecas ievešanas atļaujas, kuras izsniegtas 2005. gada pirmajiem trīs ceturkšņiem;
b)
netradicionālie tirgus dalībnieki drīkst iesniegt pieteikumus par daudzumu, kas nepārsniedz starpību starp gada daudzumu, kurš noteikts un paziņots tirgus dalībniekam atbilstoši Regulas (EK) Nr. 1892/2004 6. panta 6. punktam, un to daudzumu summu, uz ko attiecas ievešanas atļaujas, kuras izsniegtas 2005. gada pirmajiem trīs ceturkšņiem.
Ievešanas atļauju pieteikumus pieņem, ja tiem pievienota tirgus dalībniekam par iepriekšējiem 2005. gada ceturkšņiem izsniegtās ievešanas atļaujas(-u) kopija.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 26. augustā

Labels: 3
17
15